Document ID: 31990D0530

Padomes Lēmums
(1990. gada 8. oktobris)
par Pamatnolīguma noslēgšanu par sadarbību tirdzniecības un ekonomikas jomā starp Eiropas Ekonomikas kopienu un Argentīnas Republiku
(90/530/EEK)
EIROPAS KOPIENU PADOME,
ņemot vērā Eiropas Ekonomikas kopienas dibināšanas līgumu, un jo īpaši tā 113. un 235. pantu,
ņemot vērā Komisijas priekšlikumu [1],
ņemot vērā Eiropas Parlamenta atzinumu [2],
tā kā, lai sasniegtu mērķus ārējo ekonomisko sakaru jomā, Kopienai vajadzētu apstiprināt Pamatnolīgumu par sadarbību tirdzniecības un ekonomikas jomā ar Argentīnas Republiku;
tā kā dažas sadarbības formas, kas ierosinātas atbilstoši Nolīgumam, pārsniedz darbības pilnvaras, kas paredzētas kopējās tirdzniecības politikas jomā,
IR PIEŅĒMUSI ŠO LĒMUMU.
1. pants
Kopienas vārdā tiek apstiprināts Pamatnolīgums par sadarbību tirdzniecības un ekonomikas jomā starp Eiropas Ekonomikas kopienu un Argentīnas Republiku.
Nolīguma teksts ir pievienots šim lēmumam.
2. pants
Padomes priekšsēdētājs Kopienas vārdā sniedz Nolīguma 11. pantā paredzēto paziņojumu [3].
3. pants
Komisija kopā ar dalībvalstu pārstāvjiem pārstāv Kopienu saskaņā ar Nolīguma 7. pantu izveidotajā Apvienotajā komitejā.
Luksemburgā, 1990. gada 8. oktobrī

Labels: 18
15
5